stanford-oval/wikipedia huggingface dataset:
אימפטוס
הערות שוליים

1 2 3 4 5 6 7  שאול קציר, פרקים בהיסטוריה של המדע, יחידה 6, פרק ב׳, עומד להופיע, האוניברסיטה הפתוחה, רעננה
↑  יוהנס פילופונוס, ״התנועה הטבעית והמאולצת ומושג התקיפה.״ המחשבה הפיזיקלית בהתהוותה, שמואל סמבורסקי, 1972, מוסד ביאליק
↑  Clagett, Marshall (1959), Science of Mechanics in the middle ages, University of Wisconsin Press, p.509 תרגום, קציר, שם
↑  המחשבה הפיזיקלית בהתהוותה, ע׳ 152, שמואל סמבורסקי, 1972, מוסד ביאליק
↑  Clagett, Marshall (1959), Science of Mechanics in the middle ages, University of Wisconsin Press, p.513, תרגום, קציר, שם
↑  Clagett, Marshall (1959), Science of Mechanics in the middle ages, University of Wisconsin
 Press, p.547, תרגום, קציר, שם
↑  B. Franco, Abel (2003), "Avempace, Projectile Motion, and Impetus Theory, Journal ofe history of ideas, Volume
64, Number 4, October 2003, pp. 521-546, תרגום, קציר, שם
↑  Clagett,
Marshall (1959), Science of Mechanics in the middle ages, University of Wisconsin Press, p.551-552, תרגום, שם, קציר
↑  תרגום, שם, קציר, Clagett Marshall (1959), Science of Mechanics in the middle ages, University of Wisconsin Press, p.522
התווך (האוויר) נדחף ומניע בחזרה את הקליע - הסבר אשר אריסטו דחה
אליפות אירופה בריצת שדה

| --- | --- |

 ענף:  ריצת שדה
 תאריך ייסוד:  1994
 ארגון מפעיל:  ארגון האתלטיקה האירופאי
 יבשת:  אירופה
 אתר רשמי
 
אליפות אירופה בריצת שדה היא תחרות בינלאומית שנתית בריצת שדה המאורגנת על ידי ארגון האתלטיקה האירופאי. האליפות נוסדה בשנת 1994 ומתקיימת מאז אחת לשנה במהלך חודש דצמבר.
בניגוד לאליפות העולם האליפות מחולקת לשש קטגוריות: בוגרים, עד גיל 23 ונוער. בכל קטגוריה מתקיימות תחרויות נפרדות לגברים ונשים. באליפות ישנן תחרויות אישיות ונבחרות לאומיות. באליפות הקבוצתית מדורגים 3 הרצים המהירים בכל נבחרת, מתוך שישה מתחרים.
באליפות הראשונה לקחו חלק 180 רצים, שהתחרו בקטגוריית הבוגרים בלבד. אליפות הנוער (מתחת לגיל 20) לגברים ונשים נוספה לאליפות החל משנת 1996. בשנת 2006 נוספה קטגוריית הביניים של עד גיל 23.
אליפויות לפי שנה

| # | שנה | עיר | מדינה | תאריך | מרוצים | מדינות משתתפות | מספר אתלטים |
| --- | --- | --- | --- | --- | --- | --- | --- |
| 1 | 1994 | אניק | בריטניה בריטניה | 10 בדצמבר | 2 | 23 | 180 |
| 2 | 1995 | אניק | בריטניה בריטניה | 2 בדצמבר | 2 | 23 | 186 |
| 3 | 1996 | שרלרואה | בלגיה בלגיה | 15 בדצמבר | 2 | 25 | 175 |
| 4 | 1997 | אויירס | פורטוגל פורטוגל | 14 בדצמבר | 4 | 26 | 138 |
| 5 | 1998 | פרארה | איטליה איטליה | 13 בדצמבר | 4 | 26 | 139 |
| 6 | 1999 | ולנה | סלובניה סלובניה | 12 בדצמבר | 4 | 27 | 141 |
| 7 | 2000 | מאלמה | שוודיה שוודיה | 10 בדצמבר | 4 | 31 | 150 |
| 8 | 2001 | תון | שווייץ שווייץ | 9 בדצמבר | 4 | 27 | 155 |
| 9 | 2002 | מדולין | קרואטיה קרואטיה | 8 בדצמבר | 4 | 27 | 157 |
| 10 | 2003 | אדיינבורו | בריטניה בריטניה | 14 בדצמבר | 4 | 27 | 135 |
| 11 | 2004 | הרניגסדורף | גרמניה גרמניה | 12 בדצמבר | 4 | 27 | 165 |
| 12 | 2005 | טילבורך | הולנד הולנד | 11 בדצמבר | 4 | 27 | 164 |
| 13 | 2006 | סן ג'ורג'ו סו לניאנו | איטליה איטליה | 10 בדצמבר | 6 | 21 | 125 |
| 14 | 2007 | טורו | ספרד ספרד | 9 בדצמבר | 6 | 26 | 103 |
| 15 | 2008 | בריסל | בלגיה בלגיה | 14 בדצמבר | 6 | 33 | 142 |
| 16 | 2009 | דבלין | אירלנד אירלנד | 13 בדצמבר | 6 | 30 | 116 |
| 17 | 2010 | אלבופיירה | פורטוגל פורטוגל | 12 בדצמבר | 6 | 34 | 123 |
| 18 | 2011 | ולנה | סלובניה סלובניה | 11 בדצמבר | 6 | 33 | 130 |
| 19 | 2012 | סנטאנדרה | הונגריה הונגריה | 9 בדצמבר | 6 | 35 | 146 |
| 20 | 2013 | בלגרד | סרביה סרביה | 8 בדצמבר | 6 | 36 | 155 |
| 21 | 2014 | סמוקוב | בולגריה בולגריה | 14 בדצמבר | 6 | 35 | 137 |
| 22 | 2015 | הייר-טולון | צרפת צרפת | 13 בדצמבר | 6 | 32 | 147 |
| 23 | 2016 | צ'יאה | איטליה איטליה | 11 בדצמבר | 6 |  | 153 |
| 24 | 2017 | שמורין | סלובקיה סלובקיה | 10 בדצמבר | 7 | 37 | 157 |
| 25 | 2018 | טילבורך | הולנד הולנד | 9 בדצמבר |  |  |  |
| 26 | 2019 | ליסבון | פורטוגל פורטוגל |  |  |  |  |
| 27 | 2020 | דבלין | אירלנד אירלנד | 13 בדצמבר |  |  |  |
↑  מספר האתלטים מתייחס רק למתחרים בקטגוריית הבוגרים
הזוכים באליפות

רשימת האלופים מתייחסת לקטגוריית הבוגרים בלבד
| שנה | גברים | נשים |
| --- | --- | --- |
| 1994 | פורטוגל פאולו גוארה | אירלנד קתרינה מקירנן |
| 1995 | פורטוגל פאולו גוארה | פינלנד אנמארי סנדל |
| 1996 | בריטניה ג'ון בראון | שוודיה שרה ודלנד |
| 1997 | דנמרק קרסטן יורגנסן | צרפת ג'וסלין ללדו |
| 1998 | אוקראינה סרגיי לביד | בריטניה פולה רדקליף |
| 1999 | פורטוגל פאולו גוארה | שווייץ אניטה ויירמן |
| 2000 | פורטוגל פאולו גוארה | הונגריה קטלין סנטגורגי |
| 2001 | אוקראינה סרגיי לביד | צרפת יאמנה בלקמן |
| 2002 | אוקראינה סרגיי לביד | סלובניה הלנה ירובניק |
| 2003 | אוקראינה סרגיי לביד | בריטניה פולה רדקליף |
| 2004 | אוקראינה סרגיי לביד | בריטניה היילי ילינג |
| 2005 | אוקראינה סרגיי לביד | הולנד לורנה קיפלאגאט |
| 2006 | בריטניה מו פארח | אוקראינה טטאינה הולבצ'נקו |
| 2007 | אוקראינה סרגיי לביד | ספרד מרטה דומינגז |
| 2008 | אוקראינה סרגיי לביד | הולנד הילדה קיבט |
| 2009 | ספרד אלמיהו בסאבה | בריטניה היילי ילינג |
| 2010 | אוקראינה סרגיי לביד | פורטוגל ג'סיקה אוגוסטו |
| 2011 | בלגיה אטילה יחלטה | אירלנד פיונואלה מק'קורמק |
| 2012 | איטליה אנדראה לאלי | אירלנד פיונואלה מק'קורמק |
| 2013 | ספרד אלמיהו בסאבה | צרפת סופי דווארטה |
| 2014 | טורקיה פולט קמבוי ארקן | בריטניה גמה סטיל |
| 2015 | טורקיה עלי קאיה | הולנד סיפאן חסן |
| 2016 | טורקיה אראס קאיה | טורקיה יסמין קאן |
| 2017 | טורקיה קאן קיגן אוזבילן | טורקיה יסמין קאן |
הערות שוליים

↑  SPAR European Cross Country Championships
סרגיי לביד זכה באליפות 9 פעמים
הרצה הבריטית היילי ילינג
אליפות העולם בכדורסל עד גיל 21

| --- | --- |
 ענף:  כדורסל
 תאריך ייסוד:  1993
 תאריך פירוק:  2005
 ארגון מפעיל:  פיב"א
 מספר מתמודדים:  12
 יבשת:  כל היבשות
 שמות קודמים:  אליפות העולם בכדורסל עד גיל 19
 זוכה אחרון/נה:  ליטא ליטא (2005)
 הכי הרבה זכיות:  ארצות הברית ארצות הברית (שתי זכיות)
 
אליפות העולם בכדורסל עד גיל 21 היא תחרות שאורגנה על ידי פיב"א. בתחילה נקראה האליפות "אליפות העולם בכדורסל לגיל 22 ומטה", אך בדצמבר 1998 שונה הגיל המקסימלי ל-21 ושמה של האליפות שונה ל"אליפות העולם לצעירים". בשנת 2004 שונה שמה לשם הנוכחי. לאחר האליפות בשנת 2005 הוחלט בפיב"א על ביטול קטגוריית הגיל.
טבלת מדליות

| דירוג | נבחרת | זהב | כסף | ארד | סך הכול |
| --- | --- | --- | --- | --- | --- |
| 1 | ארצות הברית ארצות הברית | 2 | 0 | 0 | 2 |
| 2 | אוסטרליה אוסטרליה | 1 | 0 | 0 | 1 |
| 2 | ליטא ליטא | 1 | 0 | 0 | 1 |
| 4 | קרואטיה קרואטיה | 0 | 1 | 0 | 1 |
| 4 | צרפת צרפת | 0 | 1 | 0 | 1 |
| 4 | יוון יוון | 0 | 1 | 0 | 1 |
| 4 | פוארטו ריקו פוארטו ריקו | 0 | 1 | 0 | 1 |
| 8 | ארגנטינה ארגנטינה | 0 | 0 | 1 | 1 |
| 8 | ברזיל ברזיל | 0 | 0 | 1 | 1 |
| 8 | קנדה קנדה | 0 | 0 | 1 | 1 |
| 8 | יוגוסלביה יוגוסלביה | 0 | 0 | 1 | 1 |
אלכסנדר וינוגרדוב

אלכסנדר וינוגרדוב
אלכסנדר וינוגרדוב (ברוסית: Александр Павлович Виноградов ;‏ 9 באוגוסט (הלוח היוליאני, 21 באוגוסט הלוח הגרגוריאני) 1895 – 16 בנובמבר 1975) היה גאוכימאי סובייטי. במהלך עבודתו הוא היה בין היתר אחראי קבלת חומרים רדיואקטיביים בעלי טיהור גבוה לצורכי פצצה גרעינית. על פעילותו המדעית הוענקו לו עיטורי לנין (6 פעמים), עיטור הדגל האדום, גיבור העמל הסוציאליסטי (פעמיים), פרס לנין ו-3 פעמים פרס ברית המועצות.
אלכסנדר וינוגרדוב נולד בכפר בקרבת ירוסלבל למשפחה איכרים. בסוף המאה ה-19 המשפחה עברה לסנקט פטרבורג. אלכסנדר וינוגרדוב סיים לימודי בית הספר בשנת 1907. בשנת 1925 הוא סיים לימודי כימיה באוניברסיטת סנקט פטרבורג והיה בין עוזריו ותלמידיו של ולדימיר ורנדסקי. בעקבות מערב האקדמיה הסובייטית למדעים למוסקבה גם וינוגרדוב עבר למוסקבה. בשנת 1947 הוא הקים היה המנהל הראשון של מכון לגאוכימיה על שם ורנדסקי.
בסוף שנות ה-40 וינוגרדוב צורף לצוות שעבד על פצצה גרעינית סובייטית. בעקבות הצלחת הניסוי הראשון וינוגרדוב קיבל תואר גיבור העמל הסוציאליסטי, עיטור לנין ופרס סטלין.
בשנת 1953 וינוגרדוב הקים קתדרה לגאוכימיה באוניברסיטת מוסקבה. בשנת 1953 הוא נבחר לאקדמיה למדעים הסובייטית. בשנת 1967 הוא נבחר לסגן נשיא של האקדמיה.
וינוגרדוב תרם רבות לפיתוח תחום גאוכימיה בברית המועצות. הוא היה העורך הראשי של מספר אטלסים בתחום גאוכימיה וגאולוגיה וערך מחקרים רבים.
החל משנות ה-60 וינוגרדוב החל לבצע מחקרים בתחום כוכבי לכת על בסיס מידע שהיה מגיע מגשושיות סובייטיות. תחת פיקוחו בוצעו מחקרים של דגימות קרקעית הירח שהובאו למעבדות על ידי גשושית לונה 16.
וינוגרדוב נפטר בשנת 1975 ונטמן בבית העלמין נובודוויצ'יה.
על שם של וינוגרדוב נקראו:
מכתש על קרקעית האוקיינוס האטלנטי
הר על הירח
מכתש על המאדים
אוניית מחקר סובייטית
אלביו סיריס

אלביו ב. סיריס (באנגלית: Albio B. Sires; נולד ב-26 בינואר 1951) הוא פוליטיקאי אמריקאי, המכהן כראש עיריית וסט ניו יורק, עיר הנמצאת על גדות נהר ההדסון מצידה של ניו ג'רזי, היא כיהן בתפקיד גם בין השנים 1995-2006.
לפני היבחרתו לתפקיד הנוכחי, כיהן כחבר בית הנבחרים של ארצות הברית מטעם מחוז הקונגרס השמיני של מדינת ניו ג'רזי, בשנים 2023-2006. עד 2013 נספר מחוז הבחירה שלו כמחוז הקונגרס ה-13. מחוזו כולל את מרבית צפון ומזרח ג'רזי סיטי, כמו גם את השכונות הלטיניות של ניוארק. סיריס, חבר המפלגה הדמוקרטית, היה חבר האספה הכללית של ניו ג'רזי בשנים 2000–2006, ומ-2002 עד להיבחרו אל הקונגרס האמריקאי היה יושב ראש האספה הכללית.
ביוגרפיה

סיריס נולד בינואר 1951 בעיירה בחוקָל (Bejucal) שבצפון-מערב קובה. בגיל 11 היגר לארצות הברית עם משפחתו, בסיוע קרובי משפחה שהתגוררו בארצות הברית. משפחת סיריס התיישבה בעיר וסט ניו יורק שבניו ג'רזי; בהווה הוא עודנו מתגורר בעיר זו ש-78.08% מאוכלוסייתה הם היספנים, לפי מפקד האוכלוסין של ארצות הברית משנת 2010. הוא למד בבית ספר הציבורי מס' 4, שם הוא ואחיו היו שניים מתוך שלושה לטינים בלבד בבית הספר. סיריס למד אנגלית ממורה שהשתמש בפונטיקה ובפתק בזק. לאחר מכן למד בבית הספר התיכון ממוריאל, שם היה שחקן כדורסל חובב, שכישוריו על המגרש סייעו לו להשיג מלגת כדורסל לאוניברסיטת סנט פיטר. בשנת 1974 השלים לימודי תואר ראשון בספרדית ובשיווק. ב-1985 קיבל תואר שני ממידלברי קולג'.
סיריס התמודד לראשונה לתפקיד ציבורי כמועמד המפלגה הרפובליקנית לייצוג מחוז הקונגרס ה-14 של ניו ג'רזי. ב-16 במאי 1995 נכנס לתפקידו כראש עיריית וסט ניו יורק, והיה להיספני הראשון בתפקיד זה. במקביל לכהונתו בראשות העיר, ב-11 בינואר 2000 היה לנציג מחוז הבחירה ה-33 של ניו ג'רזי בבית המחוקקים המדינתי. בשנים 2002–2006 כיהן כיושב ראש האספה המדינתית של ניו ג'רזי. בזמנו נחשב היבחרו לתפקיד יושב הראש כפעולה מפתיעה, שכן טרם כניסתו לתפקיד זה מילא תקופת כהונה אחת בלבד. דווח כי סיריס נבחר לתפקיד היו"ר לאחר שמושל ניו ג'רזי הנבחר, ג'ים מקגריווי, החליט שאין ברצונו שמנהיג הסיעת במיעוט באספה, ג'וזף דוריה, לשעבר יו"ר האספה המדינתית, ישמש כיו"ר במהלך כהונתו.
סיריס היה פעיל במפלגה הדמוקרטית בשנות ה-70 וה-80 של המאה ה-20. הוא עבר למפלגה הרפובליקנית ב-1985 ובשנה העוקבת התמודד נגד פרנק גואריני. סיריס הפסידו בבחירות האלה, ביחס של 26%–71%. סיריס עזב את המפלגה הרפובליקנית ב-1994 והכריז על עצמו פוליטיקאי עצמאי, וב-1998 שב אל המפלגה הדמוקרטית. שלוש שנים אחר כך כבר נבחר ליו"ר האספה המדינתית של ניו ג'רזי. במסגרת תפקידו כיו"ר, שימש סיריס כמושל ניו ג'רזי דה פקטו במספר הזדמנויות, כאשר מקגריווי וריצ'רד קודי שהו מחוץ לגבולות המדינה. הוא היה האדם ההיספני הראשון שכיהן כמושל בפועל. במקרים אחדים אף חתם על הצעות חוק וביצע את התפקידים השגרתיים של המושל.
ב-2006, עזב חבר הקונגרס בוב מננדז את בית הנבחרים האמריקאי לשם מינויו אל הסנאט של ארצות הברית, במקומו של הסנאטור המתפטר ג'ון קורזיין. בעקבות זאת, סיריס הודיע על התמודדותו לייצוג מחוז הקונגרס ה-13 של ניו ג'רזי בבית הנבחרים של ארצות הברית. הוא התמודד בשתי מערכות בחירות מקדימות ב-6 ביוני 2006 – בחירות מקדימות מיוחדות למילוי החודשיים האחרונים לכהונתו השביעית של מננדז, ובחירות מקדימות רגילות לכהונה מלאה בת שנתיים. לאחר שניצח בשתי מערכות אלה, גבר בקלות על מועמד המפלגה הרפובליקנית, והושבע לתפקידו ב-13 בנובמבר 2006.
ב-1 באוקטובר 2020 חתם על מכתב שנמען אל מזכיר המדינה של ארצות הברית מייק פומפאו ובו גינוי פעולותיה הצבאיות של אזרבייג'ן במהלך מלחמת נגורנו קרבאך השנייה, והוקיע את תפקידה של טורקיה במלחמה. סיריס הביע את התנגדותו להסכם המעצמות על תוכנית הגרעין האיראנית. בדצמבר 2021 הכריז סיריס כי אין בכוונתו להתמודד לתקופת כהונה נוספת בבית הנבחרים האמריקאי, לפיכך כהונתו תמה עם התפזרות הקונגרס ה-117 של ארצות הברית בראשית ינואר 2023. במקומו נבחר רוב מננדז, בנו של בוב מננדז, קודמו של סיריס בבית הנבחרים.
6 ימים לאחר סיום תפקידו בבית הנבחרים, הודיע כי הוא מתכוון להתמודד על תפקידו הקודם, ראש עיריית וסט ניו יורק. במאי ניצח בבחירות ונכנס לתפקידו החדש-ישן.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  דייוויד הרסזנהורן, Democrats Back McGreevey's Choice to Lead Assembly, Ending Feud, באתר הניו יורק טיימס, 17 בנובמבר 2001 (באנגלית)
↑  לילו ה. סטיינטון, Assembly Speaker Albio Sires, at a glance, באתר Asbury Park Press (באנגלית)
↑  ג'ון וגנר, Rep. Albio Sires to retire from New Jersey seat, adding to ranks of congressional Democrats heading for the exits, באתר וושינגטון פוסט, 21 בדצמבר 2021 (באנגלית)
↑  David Wildstein, Six days after leaving Congress, Sires enters race for West New York mayor, New Jersey Globe, ‏2023-01-09 (באנגלית אמריקאית)
| --- | --- |
בקרת זהויות :  SNAC: w6718s37  US Congress: S001165
איסמעיליה (מחזה)

| --- | --- |

אלון דהן, עמוס תמם ומיכה סלקטר על כרזת ההצגה בגרסת 2017
 כתיבה:  הלל מיטלפונקט
 הצגת בכורה:  2002 בתיאטרון בית ליסין
 שפה:  עברית 
 פרסים:  פרס התיאטרון הישראלי
 
איסמעיליה הוא מחזה מאת הלל מיטלפונקט המגולל את סיפור חברותם של שלושה גברים: מיקי הגינקולוג, עמי העיתונאי וקריץ השיפוצניק, שראשיתה בעת שירותם הצבאי במלחמת יום כיפור, וקיצה עשרים וחמש שנים מאוחר יותר, בסלון וילה בפרבריה העירוניים האמידים של ישראל. "חייהם של השלושה: עבודתם, נישואיהם, בגידותיהם, הבטחות הנעורים שהבטיחו פעם איש לרעהו ואיש איש לעצמו עמדו תמיד בסימן המלחמה ההיא".
המחזה הוצג לראשונה בשנת 2002 בתיאטרון בית ליסין, בבימויו של מיטלפונקט, עם ששון גבאי, נתן דטנר ואבי אוריה ולאחר מכן ב-2017 בתיאטרון הקאמרי, גם הפעם בבימויו של מיטלפונקט ועם עמוס תמם, מיכה סלקטר ואלון דהן.
תמצית העלילה

המחזה נפתח בפגישה מקרית בין קריץ, אדם נע-ונד בחופים בחו"ל בחיפוש עצמי לבין מיקי, גינקולוג מצליח. השניים שירתו יחד במלחמת יום הכיפורים עם חבר שלישי, עמי. מאוחר יותר נפגשים השלושה בביתו של מיקי הנמצא בשלבי שיפוץ, ובמסגרת הדיאלוג המשולש ביניהם נפתחים פצעי העבר המשותף. אף שלכאורה עמי הוא זה שיצא פגוע מהמלחמה, הרי שמתברר שהן קריץ, הלוזר והן מיקי המצליחן יצאו ממנה פגועים לא פחות. במהלך הפגישה הטעונה מתברר כי קריץ הציל במלחמה את חייו של מיקי, אבל מיקי אינו מכיר לו טובה על כך. לאחר המלחמה הרס למעשה עמי את הקריירה של קריץ בעקבות כתבה שעשה עליו. בנוסף, מיקי מעורב בפרשיית שחיתות של מסחר בביציות, וגם בוגד עם אשתו של עמי, חברו הטוב. עמי, שהפך לאלכוהוליסט לאחר שאיבד את מעמדו בעיתון, מגלה באיחור את הבגידה של אשתו עם חברו הטוב, ולבסוף נוקם קריץ, הנדמה בתחילה כדמות החביבה ביותר, בשני חבריו. שלושת הגברים מציגים "חתך רוחב של גבריות ישראלית בגיל הביניים, שבו החיים כבר לא נראים כמו סיפור אגדות, וקשה כבר להחביא את הכישלונות, הבגידות והפחדים. לא פלא שבמצב כזה הזיכרונות של ימי המלחמה יחזרו כמו חלום רע ויערבלו את חייהם".
המחזה מבוסס בעיקר על דיאלוגים שנונים ועל מיומנות ההצגה של שלושת השחקנים היחידים.
הפקות

המחזה הועלה לראשונה בהפקת תיאטרון בית ליסין בעונת 2002, בבימויו של מיטלפונקט וב-2017 הועלה המחזה מחדש בבימויו של מיטלפונקט, והפעם על במת הקאמרי.
הפקות > פרסים

פרס התיאטרון הישראלי למחזה המקורי הטוב ביותר לשנת 2002.
הפקות > היוצרים

במאי – הלל מיטלפונקט
עיצוב תפאורה – 2002: מושיק יוסיפוב; 2017: אלכסנדרה נרדי
עיצוב תלבושות - 2017: הדס אבנרי
מעצב תאורה – 2017: עדי שימרוני
מלחין מוזיקה – 2002: אורי וידיסלבסקי; 2017: אבי בללי
הפקות > הדמויות

| שם הדמות | תיאור הדמות | שחקנים (2002) | שחקנים (2017) |
| --- | --- | --- | --- |
| מיקי | גינקולוג | ששון גבאי | עמוס תמם |
| עמי | עיתונאי | נתן דטנר | מיכה סלקטר |
| קריץ | שיפוצניק ש"לא מצא את עצמו" | אבי אוריה | אלון דהן |
ביקורת

רוב הביקורות היללו את ההצגה, הן במופעה הראשון והן בשני, ובפרט את עבודת הצוות של השחקנים ואת המצוינות האישית של כל אחד מהם בנפרד עם זאת, היו שביקרו את ה"דברנות" הרבה שבמחזה, שכמעט לא קורה בו דבר מלבד דיבורים ואת הקהות הרגשית של מיטלפונקט, המתבונן על הסיטואציה בריחוק מסוים ומתוך אירוניה דקה מבקר התיאטרון של "הארץ", איתן בלום, ראה בהצגת המחזה בשנת 2017 אנכרוניזם, בשל הייצוגים הגבריים שעבר זמנם.
המחזה זכה לניתוח מעמיק בעבודת הדוקטורט של נורית נתנאל שראתה אור בספר "מראות נשברות: ייצוג הישראליות ועיצובה במחזותיהם של יהושע סובול והלל מיטלפונקט".
לקריאה נוספת

נורית נתנאל, מראות נשברות: ייצוג הישראליות ועיצובה במחזותיהם של יהושע סובול והלל מיטלפונקט, הוצאת הקיבוץ המאוחד, מכון מופ"ת, 2012 עמ' 216–226
הערות שוליים

↑  דף ההצגה בתיאטרון הקאמרי
↑  להיות גבר ישראלי, באתר הארץ, 4 ביוני 2002
1 2  שי בר-יעקב, "איסמעיליה": מהנה ומעוררת מחשבה, באתר ynet, 19 באוקטובר 2017
↑  דף ההצגה באתר "הבמה"
↑  המועמדים לפרס התיאטרון הישראלי, באתר הארץ, 3 במרץ 2003
↑  צבי גורן, איסמעיליה - גברים בשיפוץ, אתר הבמה, 19 באוקטובר 2017
↑  נילי ברקן, ‏חברים יש רק ב..., באתר גלובס, 7 ביולי 2002
↑  ירמי עמיר, "איסמעיליה" בתיאטרון הקאמרי: מיטלפונקט נוגע, אבל לא פוגע, מגפון, 19 באוקטובר 2017
↑  איתן בלום, למה היה צריך להעלות מחדש את ההצגה האנכרוניסטית הזאת?, באתר הארץ, 19 באוקטובר 2017
אינסניקווריום

| --- | --- |

 כללי
 תאריך הוצאה:  31 באוגוסט 2001
 סוגה:  משחק חשיבה ממוחשב, חיית מחמד וירטואלית
 פיתוח:  PopCap Games 
 הוצאה לאור:  PopCap Games 
 ארץ מקור:  ארצות הברית 
 שפות:  אנגלית 
 דרישות תוכנה
 מנוע משחק:  PopCap Games 
 מצבי משחק:  משחק וידאו למשתתף יחיד 
 פלטפורמות:  Microsoft Windows 
 אתר רשמי
 
צילום מסך של המשחק החינמי ברשת
אינסניקווריום (באנגלית: Insaniquarium) הוא משחק מחשב, מסוגת ניהול. המשחק מאפשר ניהול אקווריום, ומתמקד בעיקר בטיפול בדגים עצמם.
המשחק נוצר על ידי שתי חברות - "Flying Bear Entertainment" ו-"PopCap Games". בשנת 2002 זכה המשחק בפרס העיצוב המקורי ביותר בפסטיבל העצמאות למשחקים, מטעם הוועדה לפיתוח משחקים.
הגרסה הראשונה של המשחק נוצרה על בסיס ג'אווה והייתה זמינה כמשחק רשת ללא תשלום באינטרנט. זמן קצר לאחר מכן, יצאה גרסה למחשבי כף יד של המשחק. בספטמבר 2004 הופץ המשחק העדכני והפופולרי ביותר, אינסניקווריום דלוקס למחשב האישי. גרסת הדלוקס עולה 20$, וחושפת גרפיקה משופרת, חיות חדשות, מצבי משחק חדשים וצדפות שניתן להרוויח בזמן משחק ובעזרתן מתאפשרת קניית חיות חדשות, שדרוגים למיניהם ודגים חדשים לאקווריום הווירטואלי. לאחרונה, הופץ המשחק באינטרנט הסלולרי וניתן כעת להורדה למכשיר הסלולרי בגרסה שדומה מאוד לגרסת המחשב.
מטרת השחקנים במשחק היא להאכיל דגים וירטואליים, לאסוף מטבעות ולהשיג שדרוגים שונים - וזאת תוך שמירה על האקווריום מחייזרים. במהלך המשחק, השחקנים מקבלים "חיות מחמד" מיוחדות, שעוזרות לשחקן בתחומים שונים - האכלת הדגים, נזק לחייזרים וכו'. כאשר כל הדגים באקווריום מתים, השחקן מפסיד.
מצבי משחק

באינסניקווריום קיימים ארבעה מצבי משחק, ובנוסף מצב "ארגז חול", המשמש לשעשוע וניסיונות. כל המצבים מבוססים על אותם עקרונות, אך השוני ביניהם הוא התנאים או המטרה המוצבת במשחק.
מצבי משחק > הרפתקה

במצב זה על השחקן לעבור 4 פרקים, כאשר בכל פרק 5 שלבים. בסיום ארבעת הפרקים עליו להביס את המלך סיירקס (Cyrax). ככל שמתקדמים בשלבים כך המשחק נעשה קשה יותר ומופיעות מפלצות ויצורים חדשים. מטרת השחקן בכל שלב היא לאסוף די כסף כדי לקנות שלושה חלקים של ביצה תוך שמירה על חיי הדגים ממפלצות ולמנוע מוות מרעב. בתחילת כל שלב מקבל השחקן 200 דולר ושני דגי זהב קטנים.
דגי הזהב קטנים בתחילת דרכם, אך לאחר שמאכילים אותם מספר פעמים הם מתפתחים. דגי זהב בינוניים מפיקים מטבעות כסף השווים 15 דולר, ואילו דגי זהב גדולים מפיקים מטבעות זהב בשווי 35 דולר. לאחר מספר דקות, דג זהב גדול יכול להתפתח לדג כחול (הידוע גם כ"קינג גאפי") ולהפיק יהלומים בשווי 200 דולר. דגי זהב במשחק קרויים "גאפי" (guppy). במהלך המשחק יש לשחקן אפשרויות שדרוג שונות, כגון מזון (ניתן לשדרג גם את איכות המזון, וגם את כמות המזון שמותר לפזר באקווריום בבת אחת), נשק (על מנת להילחם בחייזרים) ועוד.
על מנת לסיים כל שלב במצב משחק זה על השחקן לרכוש את שלושת חלקי הביצה וככל שהשחקן מתקדם בשלבים השונים כך מחיר הביצה נעשה גבוה יותר. לעיתים האפשרות לקנות חלק מהביצה ניתנת רק לאחר קניית דג מסוים.
לאחר שהשחקן עבר את ארבעת הפרקים (סוגי אקווריום) במשחק, הוא נכנס לקרב הסופי עם המלך "סיירקס". בניגוד לשלבים אחרים, הפעם אין שום דגי זהב באקווריום. במקומם, תוכלו לראות את כל חיות המחמד משוטטות באקווריום בשלווה (מלבד החיות: אנג'ל, פרסטו, ברינקלי, נוסטרדמוס, סטנלי וולטר) עד שסיירקס מופיע. המטרה בקרב זה הוא להגן על חיות המחמד (שבשלב זה נלקחו מהן הכוחות שלהן) מפני סיירקס וחייזרים אחרים שמופיעים באקווריום, ולהשמיד את סיירקס. ברגע שסיירקס מובס, כל חיות המחמד מקבלות את סגולותיהן בחזרה.
מצבי משחק > זמן

זהה למצב הרפתקה, אך מוגבל בזמן (5 דק' לאקווריום הראשון, 10 דק' לשלושת האקווריומים האחרים) ואין צורך ברכישת ביצה על מנת לסיים את השלב. המטרה שלה שחקן במצב זה בעצם היא לאסוף את הסכום הגבוה ביותר בתום הזמן שהוקצב. במצב זה, כשרוכשים ביצה בעצם מקבלים חיית מחמד נוספת לאקווריום. תחילה מחיר ביצה זו הוא 100 דולר, אך כל פעם שקונים חיה נוספת המחיר מוכפל (לדוגמה, החיה השנייה תעלה 200 דולר). בגרסת הדלוקס, 5% מהרווחים בשלב מועברים לאקווריום הווירטואלי.
מצבי משחק > אתגר

זהה למצב הרפתקה, אך התנאים מקשים על השחקן ומציבים אותו במעין אתגר למומחים במשחק. בכל חמש שניות המחירים עולים באחוז אחד. בכל פעם שקונים חלק ביצה כל ה"חפצים" למכירה חוזרים למחירם הרגיל וממשיכים לעלות באחוז אחד, מלבד חלק הביצה הבא. מחיר הביצה יכול להגיע עד ל 99,999$ אם השלב נמשך מספיק זמן. בנוסף, מספר החייזרים המופיעים בכל התקפה עולה במשך השלב. תנאים אלו לא רק מקשים על השחקן, אלא גם מזרזים אותו לסיים את השלב כמה שיותר מהר. בניגוד למצב ההרפתקה הרגיל, במצב אתגר כל "מוצרי" הקניה נפתחות לאחר חמש דקות כך שלא צריך לקנות דג מסוים או שדרוג על מנת לרכוש חלק ביצה.
מצבי משחק > אקווריום וירטואלי

אקווריום וירטואלי הוא בעצם אקווריום בו השחקן יכול לקנות דגים ומוצרים אחרים מחנות מיוחדת, להרוויח צדפות (כסף) מהדגים שהוא מגדל וכך לפתח את האקווריום האישי יותר ויותר. קיימים סוגים שונים של דגים עם תכונות שונות ומיוחדות. בנוסף, קיימת אפשרות לקבוע אקווריום זה כשומר מסך - וכל הכסף שנאסף בשומר המסך עובר לרשותו של השחקן וניתן להשתמש בו במשחק.
מצבי משחק > ארגז החול

מצב שנפתח רק לאחר קבלת גביע הכסף. על מנת להיכנס לשלב סודי זה, צריך ללחוץ על המקשים הבאים בסדר הנכון: למעלה, למעלה, למטה, למטה, שמאל, ימין, שמאל, ימין, B ו A. יש לוודא כי האותיות A ו-B על Caps lock. מיד לאחר ההקשה על A יופיע על המסך אקווריום. תוכלו לשלוט באקווריום ולהוסיף יצורים על ידי לחיצה על המקשים הבאים:
| זימון | יצור |
| --- | --- |
1: דג זהב
2: קרניבור
3: סטארפיש
4: סטארקצ'ר
5: גאפי קראנצ'ר
6: ביטל מאנצ'ר
7: ברידר
8: אולטראבור
q: סטינקי
w: ניקו
e: איצ'י
r: פרגו
t: זורף
y: קלייד
u: ורט
i: רופוס
o: מריל
p: וודסוורת'
a: סימאור
s: שרפנל
d: גמבו
f: בליפ
g: רהברב
h: נימבוס
j: אמפ
k: גאש
l: אנג'ל
 ;: פרסטו
A: ברינקלי
S: נוסטרדמוס
D: וולטר
F: סטנלי
z: סילבסטר
x: באלרוג
c: גאס
v: המשמיד
b: יוליסס
n: פסיכוסקוויד
m: בילטרוס
ניתן לשנות את הרקע בעזרת המקשים + ו - .
על מנת לשנות את מוזיקת הרקע באקווריום כנסו למצב "הרפתקה", "זמן" או "אתגר" ובחרו שלב שבו יש את המוזיקה שברצונכם להוסיף לארגז החול. אל תיקחו בשלב זה חיות מחמד. מיד לאחר הכניסה תצאו מהשלב ותיכנסו בחזרה לארגז החול.
דגים מיוחדים

במשחק, נוסף על דגי הזהב, קיימים זנים שונים של דגים הניתנים לרכישה במהלך השלב.
קרניבור (הטורף) - דג דמוי פיראנה שמפיק יהלומים, אך עם זאת ניזון רק מדגי זהב קטנים.
סטארפיש (דג כוכב) - כאשר דג זהב גדול בולע שיקוי-כוכב הוא משנה צבעו ונהפך לדג כוכב. דגים אלו מטילים כוכבים בשווי 40$.
סטארקצ'ר (תופס הכוכבים) - יצור דמוי-דיונון הזוחל על קרקעית האקווריום וניזון מהכוכבים שמטילים דגי-הכוכב. עבור כל כוכב שהוא אוכל, מפיק תופס הכוכבים יהלום.
גאפי קראנצ'ר (מפצח הדגים) - יצור דמוי-עקרב הזוחל על קרקעית האקווריום וניזון מדגי זהב קטנים. הגאפי קרנצ'ר מפיק חיפושיות ששוות 150$.
ביטל מאנצ'ר (מכרסם החיפושיות) - כפי שניתן להסיק משמו, יצור זה ניזון מהחיפושיות שמפיק הגאפי קראנצ'ר. בתמורה, מפיק הביטל מאנצ'ר פנינים בשווי 500$.
ברידר (הממליטה) - דג ממין נקבה דמוית דג זהב, הממליטה דגי זהב קטנים במקום להפיק כסף.
אולטרבור (טורף על) - דג ענק ואפור הניזון מדגי הקרניבור, ובתמורה מפיק תיבות אוצר בשווי 2000$.